
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie  2009               

Nr.31/783/2009,  PL-x  402 /2009                     


A V I Z

asupra  proiectului de Lege  pentru modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii 
                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii, trimis cu adresa nr. PL-x 402 din 09.09.2009  şi înregistrat cu nr.31/783 din 09.09.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 22 septembrie  2009.
Proiectul de lege are ca obiect de reglementare modificarea Ordonanţei de urgenţă a Guvernului nr.126/2005 privind mandatarea Ministerului Finanţelor Publice pentru reprezentarea României sau a altor instituţii publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii, având în vedere că potrivit Convenţiei încheiată la Washington la 18 martie 1965 cu privire la reglementarea diferendelor relative la investiţii între state şi persoane ale altor state, ratificată de România în 1975, statul român trebuie să-şi desemneze organul administrativ care îl reprezenta în faţa Curţii.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.397/27.04.2009.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege .
În raport de obiectul şi conţinutul reglementării,  proiectul de lege  face parte din categoria legilor organice. 
                                       PREŞEDINTE,                           SECRETAR,

                                       Daniel BUDA                             Gabriel ANDRONACHE
Red.: consilier,  C. Păduroiu                                                                                         

